話去勝利, 等過馬路時往後一望, 要食雞點解唔去泉章居?同細佬同事要了二人套餐, 有1. 鹽焗雞、霸王雞(等如有姜怱鋪面的鹽焗雞)、蒸魚任選一款, 2. 小菜兩款, 3. 送例湯。例湯一窩上, 係蓮藕豬肉湯足八飯碗。飲湯都飲飽, 最後, 霸王雞食剩半碟, 雪過隔夜到今日lunch 冇返叮, 仍然好好食, 佢好肥好好雞味, 係老左d唔夠滑。瑤柱豆苗ok啦。炸鮮奶本身帶甜味, 唔點砂糖都可以。散叫兩碗白飯盛惠$186。旺角的泉章居裝修比銅鑼灣新淨同摩登, 連d伙計都冇咁叔夫。